Ένα κόκκινο, βραχώδες τοπίο.
Παρόμοιο με την επιφάνεια του Άρη.
Αυτή είναι η έρημος Ατακάμα στη Χιλή.
Ξηρή.
Χωρίς ζωή.
Κενή.
Όμως όχι παντού.
Σε ένα βουνό, 2600 μέτρα ψηλά, μακριά από τα φώτα της πόλης,
το Very Large Telescope του ESO έχει την καλύτερη θέα στον νυχτερινό ουρανό. Την καλύτερη σε όλη τη Γη.
Τα τηλεσκόπια του, μέσα σε αυτούς τους γιγάντιους θόλους, είναι τα ισχυρότερα και πλέον εξελιγμένα.
Μπορούν να δουν αντικείμενα τέσσερα δισεκατομμύρια φορές αμυδρότερα από όσο το ανθρώπινο μάτι.
Και με αυτά μπορούμε να διεισδύσουμε βαθύτερα από ποτέ στο Σύμπαν.
Η λαμπρή ζώνη του Γαλαξία μας.
Εδώ βρίσκεται ο Ήλιος, το Ηλιακό μας Σύστημα και δισεκατομμύρια άλλα άστρα και ηλιακά συστήματα.
Αυτοί είναι οι αστερισμοί του Σκορπιού
και του Τοξότη
δύο μόνο από τους 88 που εκτείνονται σε όλο το νυχτερινό ουρανό.
Τα σύγχρονα τηλεσκόπια στο ορατό και το υπέρυθρο μπορούν να διαπεράσουν το πέπλο σκόνης και αερίου που μας εμποδίζει τη θέα -
και μας ταξιδεύουν ως το κέντρο του Γαλαξία μας.
Στο κέντρο του Γαλαξία, πλούσιο σε αέριο και σκόνη, τα άστρα βρίσκονται σε κίνηση.
Για περισσότερα από 20 χρόνια, εκατό άστρα βρίσκονται σε διαρκή παρακολούθηση από το Very Large Telescope και το Keck.
Αυτά τα άστρα αποκαλύπτουν το λημέρι ενός πανίσχυρου τέρατος στη καρδιά του Γαλαξία μας.
Μία μελανή οπή με μάζα 4 εκατομμύρια φορές μεγαλύτερη από τον Ήλιο μας.
Η ακριβής φύση της μελανής οπής παραμένει μυστήριο.
Έχουν προβληματίσει τους μεγαλύτερους επιστήμονες, και αποτελούν αγαπημένο θέμα επιστημονικής φαντασίας.
Οι μελανές οπές καταβροχθίζουν οτιδήποτε διέρχεται στο διάβα τους,
και μερικά από τα πιο ενδιαφέροντα άστρα του Γαλαξία μας έχουν παγιδευτεί στον βαρυτικό εναγκαλισμό της μελανής οπής.
Όμως η μελανή οπή δεν αρκείται μόνο στα στροβιλιζόμενα άστρα.
Ένα γιγάντιο νέφος αερίου - αρκετές φορές μεγαλύτερο από τη μάζα της Γης -
επιταχύνεται προς το αόρατο τέρας,
με ταχύτητα 8 εκατομμυρίων χιλιομέτρων την ώρα, προς τη μοιραία κατάληξή του.
Μελετώντας τα άστρα στο κέντρο του Γαλαξία μας, ανακαλύψαμε μία μυστηριώδη δύναμη στο κέντρο του.
Όμως το ταξίδι δεν τελειώνει εδώ.
Απομακρυνόμενοι από το κέντρο, οι τελευταίες υπεριώδεις παρατηρήσεις μας αποκαλύπτουν τεράστιες περιοχές του Γαλαξία μας.
Κοντά στο Very Large Telescope, το VISTA είναι το πιο ισχυρό στον κόσμο τηλεσκόπιο επισκοπήσεων στο υπέρυθρο.
Έχει τη δύναμη να αλλάζει την οπτική μας για τον κόσμο...
Το νέφος της σκόνης υποχωρεί κάτω από τη διεισδυτική υπέρυθρη ματιά του VISTA.
Τώρα τα σκοτεινά νέφη σκόνης, που κάποτε κάλυπταν ολόκληρες περιοχές του ουρανού έχουν κάθε άλλο παρά εξαφανιστεί.
Αυτή η υπέρυθρη εικόνα είναι μία από τις μεγαλύτερες αστρονομικές εικόνες που έχουν ποτέ ληφθεί,
περιλαμβάνοντας 85 εκατομμύρια άστρα.
84 εκατομμύρια άστρα με 84 εκατομμύρια μυστήρια προς εξιχνίαση.
Υπάρχουν πλανήτες, φεγγάρια, νερό...
Ζωή;
Έχουμε διεισδύσει στο Γαλαξία μας βαθύτερα από ποτέ,
και έχουμε βρει πολλές απαντήσεις αλλά και εκατομμύρια ερωτήματα.
Τα τηλεσκόπια του ESO θα συνεχίσουν την αποστολή τους παρατηρώντας τον ουρανό.
Λύνοντας και ανακαλύπτοντας τα μυστήρια του Γαλαξία μας.
Κείμενα: ESO - Μετάφραση: Μανώλης Ζούλιας